
	ՀՀ առողջապահության նախարարության (այսուհետ՝ ՀՀ ԱՆ) 08.09.2026թ. 
N ԱԱ/06.1/28907-2026 գրությամբ ներկայացված` ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
· Նախագծով նախատեսվում է ՀՀ կառավարության պահուստային ֆոնդի միջոցների հաշվին ՀՀ առողջապահության նախարարությանը հատկացնել 8.3 մլրդ դրամ՝ 2026թ.-ի հունվար-սեպտեմբեր ժամանակահատվածի համար պետության կողմից ապահովագրավճարի 100% սուբսիդավորման ենթակա շահառուների ապահովագրավճարների՝ 4.8 մլրդ դրամի, և վարձու աշխատողների ապահովագրավճարի՝ պետության կողմից սուբսիդավորվող մասի՝ 3.5 մլրդ դրամի ֆինանսավորումն ապահովելու նպատակով։
Նկատի ունենալով, որ Նախագծով պահանջվող միջոցների հաշվարկներում նշված ժամանակահատվածի համար նախատեսված շահառուների թվաքանակը համապատասխանում է ԱՐՄԵԴ համակարգում գրանցված շահառուների թվաքանակին`  պահանջվող միջոցների չափի վերաբերյալ առաջարկություններ չունենք։
· Միաժամանակ, հաշվի առնելով, որ ՀՀ կառավարության պահուստային ֆոնդում ազատ միջոցներ առկա չեն, առաջարկում ենք 1202 ծրագրի «12001. Առողջության համընդհանուր ապահովագրության վարձու աշխատողների ապահովագրավճարի սուբսիդավորում» միջոցառման շրջանակում նախատեսվող 3.5 մլրդ դրամի ֆինանսավորման աղբյուր դիտարկել այլ եկամուտների՝ 2.2 «Իրավաբանական անձանց կապիտալում կատարված ներդրումներից ստացվող շահաբաժիններ» եկամտատեսակը, իսկ նույն ծրագրի «11006. Առողջության համընդհանուր ապահովագրության ներդրմանն ուղղված լրացուցիչ միջոցառումներ» միջոցառման շրջանակում նախատեսվող 4.8 մլրդ դրամի ֆինանսավորումն իրականացնել ՀՀ 2026թ.-ի պետական բյուջեով ՀՀ ԱՆ-ին հատկացված միջոցներից՝ միջեռամսյակային վերաբաշխումներ կատարելու միջոցով:
· Առաջարկում ենք նաև Նախագծի NN 4 և 5 հավելվածներում արտացոլել նախատեսվող վերաբաշխման արդյունքում ոչ ֆինանսական (արդյունքային) ցուցանիշների մասով առաջացող համապատասխան փոփոխությունները։
	
 ԸՆԴՈՒՆՎԵԼ Է: 
Նախագիծը խմբագրվել է:




































Արդյունքային ցուցանիշների փոփոխություն չի նախատեսվում:

